CELEX: C2007/082/05
Language: lt
Date: 2007-04-14 00:00:00
Title: Byla C-345/04 2007 m. vasario 15 d. Teisingumo Teismo (trečioji kolegija) sprendimas ( Bundesfinanzhof (Vokietija) prašymas priimti prejudicinį sprendimą) Centro Equestre da Leziria Grande Lda prieš Bundesamt für Finanzen (Laisvas paslaugų teikimas — Mokesčių teisės aktai — Pelno mokestis — Valstybėje narėje organizuojami raitelių pasirodymai ir dresavimo pamokos, kuriuos organizuoja kitoje valstybėje narėje įsteigta bendrovė — Atsižvelgimas į veiklos išlaidas — Sąlygos — Tiesioginis ekonominis ryšys su valstybėje, kurioje vykdoma veikla, gautomis pajamomis)

14.4.2007   
            
            
               LT
            
            
               Europos Sąjungos oficialusis leidinys
            
            
               C 82/3
            
         2007 m. vasario 15 d. Teisingumo Teismo (trečioji kolegija) sprendimas (Bundesfinanzhof (Vokietija) prašymas priimti prejudicinį sprendimą) Centro Equestre da Leziria Grande Lda prieš Bundesamt für Finanzen
   
   (Byla C-345/04) (1)
   
   (Laisvas paslaugų teikimas - Mokesčių teisės aktai - Pelno mokestis - Valstybėje narėje organizuojami raitelių pasirodymai ir dresavimo pamokos, kuriuos organizuoja kitoje valstybėje narėje įsteigta bendrovė - Atsižvelgimas į veiklos išlaidas - Sąlygos - Tiesioginis ekonominis ryšys su valstybėje, kurioje vykdoma veikla, gautomis pajamomis)
   (2007/C 82/05)
   Proceso kalba: vokiečių
   Prašymą priimti prejudicinį sprendimą pateikęs teismas
   Bundesfinanzhof
   Šalys pagrindinėje byloje
   
      Ieškovė: Centro Equestre da Leziria Grande Lda
   
      Atsakovė: Bundesamt für Finanzen
   Dalykas
   Prašymas priimti prejudicinį sprendimą — Bundesfinanzhof — Nacionalinės teisės aktų dėl nerezidentų pajamų apmokestinimo, kurie numato mokesčių grąžinimą tuo atveju, kai su pajamomis tiesiogiai ekonomiškai susijusios verslo išlaidos yra didesnės nei pusė gautų pajamų, suderinamumas su EB sutarties 59 straipsniu (po pakeitimo — EB sutarties 49 straipsniu)
   Rezoliucinė dalis
   EB Sutarties 59 straipsnis (po pakeitimo — EB 49 straipsnis) nedraudžia tokių nacionalinės teisės aktų, kaip antai nagrinėjamų pagrindinėje byloje, nustatančių iš mokesčių mokėtojo, iš dalies apmokestinamo asmens, gautų pajamų surinkto prie šaltinio atskaityto pelno mokesčio grąžinimo sąlygą, jog mokesčių mokėtojo veiklos išlaidos, į kurias jis šiuo tikslu prašo atsižvelgti, būtų tiesiogiai ekonomiškai susijusios su dėl atitinkamoje valstybėje narėje vykdytos veiklos gautomis pajamomis, jeigu, neatsižvelgiant į išlaidų atsiradimo vietą ir datą, visos išlaidos, kurios negali būti atskirtos nuo šios veiklos, pripažįstamos su ja tiesiogiai susijusiomis. Atvirkščiai, šis straipsnis draudžia tokius nacionalinės teisės aktus, pagal kuriuos šio mokesčio grąžinimas mokesčių mokėtojui priklauso nuo sąlygos, kad šios veiklos išlaidos viršija pusę šių pajamų.
   
      (1)  OL C 273, 2004 11 6.